iJift 
li' 
»fe KOMMISSIONEN FOR DE EUROPÆISKE FÆLLESSKABER 
Bruxelles, den 27.11.1997 
KOM(97) 567 endelig udg. 
TREDJE ÅRSBERETNING FRA KOMMISSIONEN 
TILRÅDET. EUROPA-PARLAMENTET. 
DET ØKONOMISKE OG SOCIALE UDVALG 
OG REGIONSUDVALGET 
DET EUROPÆISKE ØKONOMISKE SAMARBEJDSOMRÅDES 
FINANSIERINGSMEKANISME 

L Finansieringsmekanismen 
Med henblik på at fremme økonomisk samhørighed og udvikling mellem 
regionerne i Det Europæiske Økonomiske Samarbejdsområde (EØS) blev der 
den 1. januar 1994 oprettet en finansieringsmekanisme, der skal støtte 
udviklingsprojekter i Grækenland, Irland, Nordirland, Portugal og dele af 
Spanien (mål 1-områderne som fastlagt i 1988), jf. artikel 115 og 116 i EØS-
aftalen og protokol 38. 
I den femårige anvendelsesperiode, der udløber den 31. december 1998, tildeler 
finansieringsmekanismen midler til modtagerregionerne på 500 mio. ECU i 
form af direkte støtte og rentegodtgørelser på 2 procentpoint om året for lån på 
1,5 mia. ECU fra Den Europæiske Investeringsbank (EIB). 
Støtten skal fortrinsvis gives til projekter, der lægger særlig vægt på miljø 
(herunder byudvikling), transport (herunder transportinfrastrukturer) samt 
uddannelse. Blandt de projekter, der indsendes af private virksomheder, tages 
der særligt hensyn til små og mellemstore virksomheder. 
Mekanismen forvaltes af EIB. Banken vurderer hvert enkelt projekt ud fra 
finansielle, økonomiske og tekniske kriterier og dets forenelighed med EU's 
mål, sektorpolitikker og miljøbestemmelser og -normer. 
Derefter forelægger EIB forslagene for udvalget for finansieringsmekanismen, 
der er nedsat af EFT A-staterne og Kommissionen, og dette træffer beslutning 
om tildeling af de finansielle midler, der er til rådighed under mekanismen. 
Mekanismen blev oprindelig finansieret af EFT A-staterne. Kommissionens 
opgave var at afgive udtalelse om forslagene, inden de blev godkendt af 
udvalget for finansieringsmekanismen. 
Siden den 1. januar 1995 har følgende været gældende: I artikel 83, 111 og 
136 i akten vedrørende vilkårene for Republikken Østrigs, Republikken 
Finlands og Kongeriget Sveriges tiltrædelse og tilpasningerne af de traktater, 
der danner grundlag for Den Europæiske Union, er det fastsat, at de tre 
tiltrædende landes andel i den finansieringsmekanisme, der er nævnt i artikel 
116 i EØS-aftalen, afholdes over De Europæiske Fællesskabers almindelige 
budget. 
Kommissionen er dermed blevet medansvarlig for mekanismen efter traktatens 
artikel 205, ifølge hvilken Kommissionen skal gennemføre budgettet. 
Kommissionens meddelelse af 30. marts 1995 (C(95) 753) fastsætter de 
administrative aspekter af finansieringsmekanismens forvaltning i 
Kommissionen. 
Efter at EØS-aftalen trådte i kraft for Fyrstendømmet Liechtenstein den 1. maj 
1995 deltager dette nu fuldt ud i mekanismen. 
IL Tredje årsberetning 
Kommissionen forelagde den første årsberetning for Rådet i juni 1995; den 
gjaldt mekanismens virksomhed i perioden 1. januar 1994 - 31. maj 1995. 
Den anden årsberetning omhandlede mekanismens virksomhed i perioden 1. 
januar 1995 - 30. juni 1996. 
Den her foreliggende tredje årsberetning drejer sig om virksomheden i perioden 
1. juli 1996-30. juni 1997. 
1. Mekanismens virksomhed indtil 30. juni 1997 
I juni 1997 vedtog udvalget for finansieringsmekanismen operationelle 
retningslinjer for implementeringen af mekanismen i forståelse med Den 
Europæiske Investeringsbank. 
Siden finansieringsmekanismen blev indført og indtil den 30. juni 1997 
har udvalget for mekanismen godkendt ansøgninger om tilskud på i alt 
309,218 mio. ECU og rentegodtgørelser for en samlet låneportefølje på 
1037,40 mio. ECU; fordelingen er følgende: 
(Mio. ECU) 
GODKENDTE TILSKUD GODKENDTE 
IAN 
Grækenland 51,498 199,4 
Irland 22J5 40,0 
Nordirland 8j0 0 
Portugal 52,3 260,6 
Spanien 174,87 537,4 
I ALT 1 309,218 | 1037,4 
Ansøgninger om tilskud: 
1 ECU I alt 
Transport 59 600 000 19,3% 
Miljø 179 452 000 58% 
Uddannelse 69 045 000 22,4% 
Andet [ 1071000 | 0,3% 
22,4% 
58% 
Ansøgninger om lån: H Transport 
• Miljø 
• Uddannelse 
O Andet 
I ECU 1 lait 
Transport 626 260 000 60,4% 
Miljø 411 140 000 39,6% 
Uddannelse 0 
39,6% 
0 Transport 
• Miljø 
E3 Uddannelse 
60,4% 
Virksomheden fra 1.7.96 til 30.6.97 
Der blev godkendt følgende ansøgninger om tilskud til et samlet beløb på 
161,05 mio. ECU: 
Grækenland: 
Havovervågningsnet - Poseidon-projektet: Der godkendtes et tilskud på 
12,5 mio. ECU til et havmiljøovervågningssystem. Projektet tager sigte på at 
forebygge havforurening og bidrage til beskyttelse af havøkosystemet og 
dermed fremme optimeringen af det kommercielle fiskeri og 
akvakulturproduktionen. Det vil også gavne turismen ved at forebygge 
eventuelle økologiske risici i havet og specielt langs kysten, hvor 
hovedparten af landets turistinfrastruktur findes. I kraft af de hurtige og 
effektive foranstaltninger, havnemyndighederne skal træffe til bekæmpelse af 
havforurening, vil projektet desuden bidrage betydeligt til at forbedre 
søtransportsikkerheden generelt. 
Brandslukningsudstyr. 6,13 mio. ECU til svære køretøjer og udstyr som led 
i et stort moderniseringsprogram for det nationale brandvæsen. Projektets 
betydning ligger i forebyggelsen af skader som følge af brandvæsenets 
hurtigere og mere effektive indsats. 
By- og miljøudvikling i Kalamata: 10,35 mio. ECU til byforbedringer, 
herunder etablering af en miljøvenlig bybane. Projektet tager fat på særlige 
aspekter af indførelsen af gågader, begrænsning af trafikken i bykernen, 
forbedring af den offentlige transport og fremme af turismen. 
Irland: 
Teknisk uddannelse: 22,5 mio. ECU til investeringer i 13 institutioner for 
højere undervisning, i samfinansiering med Den Europæiske Fond for 
Regionaludvikling (EFRU). Projektet omfatter opførelse af nye bygninger, 
udvidelse og ændring af eksisterende faciliteter og anskaffelse af nyt udstyr 
til 13 uddannelsesinstitutioner i otte større og mindre byer. Formålet med 
investeringerne er at opfylde erhvervsuddannelsesbehovene, sørge for 
kvalificeret arbejdskraft, herunder teknikere, til det lokale og nationale 
erhvervsliv, øge erhvervsuddannelsernes effektivitet og forbedre 
institutionernes evne til at bistå industrien på basis af aktiv forskning og 
udvikling. 
Portugal: 
Byrenovering forestået af lokale kommunale myndigheder. 26,8 mio. ECU 
til renovering af forfaldne bykvarterer i 11 lokalkommuner. 
Spanien: 
Miljøovervågning: 8,27 mio. ECU til feltudstyr, laboratorier og 
uddannelsescenter for Spaniens landsdækkende 
miljøovervågningsorganisation"Seprona". 
Byfornyelse og beskyttelse af den historiske arv i Costilla y Leon: 33,8 mio. 
ECU til byrenovering, herunder restaurering af domkirkerne i Leon, 
Salamanca og Burgos, der hører til blandt landets historiske og kulturelle 
vartegn. 
Transport og bymiljø i Jerez: 15,8 mio. ECU til udvidelse af eksisterende 
jernbanekapacitet og miljømotiveret ændring af linjeføringer, arbejder 
vedrørende etablering af gågader og anlæg. Dette vil forbedre 
hovedforbindelsen fra Cadiz til Jerez og byens regionale lufthavn og er 
derfor rygraden i det regionale offentlige transportsystem. Jerez-projektet 
udnytter jernbaneanlægsarbejderne til udvikling af områder beliggende nær 
banelinjen. Det blive til betydelig gavn for hovedparten af byområderne i 
nærheden af banen. 
Byfornyelse i Oviedo: 17,9 mio. ECU til miljømotiveret omlægning af 
linjeføringen, rehabilitering af den vigtigste jernbanestation og 
naboområderne til den, i samfinansiering med EFRU. 
Lufthavne på De Kanariske Øer. 7 mio. ECU til forbedring og udvidelse af 
lufthavnen på Lanzarote. Projektet vedrører hovedsagelig investering i en ny 
terminal på 40 500 m2 og adgang fra landsiden. Den nye terminals kapacitet 
vil blive på 5 millioner passagerer pr. år. Denne investering er afgørende for 
øen, hvis økonomi i hovedsagen afhænger af turismen. 
Der godkendtes følgende ansøgninger om rentegodtgørelser, svarende til 
lån på i alt 488,5 mio. ECU: 
Grækenland: 
"ESSI"-motorvejen: rentegodtgørelse for lån på 156,5 mio. ECU til Athen­
ringvejen, der vil skabe forbindelse til den nye Spata-lufthavn. Projektet er 
en del af Patras-Athen-Thessaloniki (PATHE) nord-syd-hovedvejen (et 
prioriteret TEN-projekt) og vil også forbinde Athens bykerne med den nye 
lufthavn. Det vil desuden mindske trafiktætheden i Athen-området, hvor der 
har været en særdeles hurtig vækst i biltrafikken. 
Irland: 
Irske veje: Rentegodtgørelse for lån på 40 mio. ECU til fire 
vejforbedringsprojekter, der sorterer under de nationale vejmyndigheder og 
de lokale myndigheder. Programmet omfatter fire vigtige projekter på det 
nationale hovedvejsnet, der vil forbedre trafikforholdene i kraft af større 
sikkerhed og tidsbesparelser og være til gavn for trafikken mellem Irlands 
økonomiske regioner og til havne og turistområder samt mindske 
trafiktætheden i byer. 
Portugal: 
Byrenoveringsprojekter forestået af lokale kommunale myndigheder: 
rentegodtgørelse for lån på 13,4 mio. ECU til forfaldne bykvarterer i 11 
kommuner som supplement til ovennævnte støtte i form af tilskud. 
Oplagring af olieprodukter og multiproduktdistributionsledning: 
rentegodtgørelse for lån på 27,1 mio. ECU til ny oplagrings- og 
distributionsinfrastruktur for det centrale Portugal inklusive Lissabon-
byområdet. Dette projekt omfatter erstatning af et forældet lagerkompleks 
beliggende i det centrale Lissabon med nye faciliteter beliggende i et ikke-
tætbefolket område. 
Bortskaffelse af fast affald "Valorsul": rentegodtgørelse for lån på 46,2 
mio. ECU til kommunalt affaldsforbrændingsanlæg i udkanten af Lissabon. 
Det vil blive bygget på underudviklede arealer i et industriområde langs 
Tajo-floden. Den producerede damp vil blive brugt til 
elektricitetsproduktion. 
Bortskaffelse af fast affald "Lipor": rentegodtgørelse for et lån på 46,2 
mio. ECU til kommunalt affaldsforbrændingsanlæg i udkanten af Oporto. 
Anlægget vil fa en anerkendt forbrændingsteknologi og omfatte to 
forbrændingslinjer med store riste, konventionelle røggasrensningssystemer 
og udstyr til dampproduktion og elektricitetsproduktion. 
Spanien: 
Vandinfrastruktur og skovprojekter i Galicia: rentegodtgørelse for lån på 
26,5 mio. ECU til 60 projekter for rensning og distribution af vand samt 
tilplantning efter skovbrande og skovrejsning på i alt 55 000 ha. 
Byfornyelse i Oviedo: rentegodtgørelse for lån på 13,0 mio. ECU til den 
vigtigste jernbanestation og naboområderne til den ydet som supplement til 
ovennævnte tilskud i samfinansiering med EFRU. 
Lufthavne på De Kanariske Øer: rentegodtgørelse for lån på 68 mio. ECU 
til udvidelse af lufthavnene på Tenerife, Lanzarote og Fuerteventura. 
Lufttransport er klart af afgørende betydning for De Kanariske Øer, såvel 
hvad angår adgangen udefra som intern trafik mellem øerne. Enhver 
flaskehals i denne sektor ville derfor fa betydelige virkninger for hele 
økonomien og især turismen, der kræver god/effektiv adgang ad luftvejen. 
ICO-miljøgloballån II: rentegodtgørelse for lån på 51,6 mio. ECU til 
Instituto de Crédito Oficial til finansiering af private og offentlige små og 
mellemstore miljøprojekter. Dette nye globallån til ICO vil bidrage til 
beskyttelse af miljøet og nedbringelse af forureningen i mål 1-områder i 
Spanien. 
2. EU's bidrag 
I tiltrædelsesakten (artikel 83, 111 og 136) er det fastsat, at de nye 
medlemsstaters andel i finansieringen af finansieringsmekanismen afholdes over 
De Europæiske Fællesskabers almindelige budget. På forslag af Kommissionen 
(KOM(94) 398) er det finansielle overslag allerede blevet tilpasset i 
overensstemmelse hermed, ved at der er tilføjet en ny budgetpost under 
"Strukturforanstaltninger". Budgettet for 1997 indeholder en post med relevante 
bemærkninger (B2-401). Overslaget for hvert år er 108 mio. ECU. 
For så vidt angår de faktiske betalinger, betyder overtagelsen af de nye 
medlemsstaters andele overholdelse af artikel 4a i samarbejdsaftalen mellem 
EFT A-landene og EIB af 30. juni 1992, som ændret ved ændringsprotokollen af 
18. juni 1993. 
I overensstemmelse med disse procedurer traf udvalget for 
finansieringsmekanismen i samråd med EIB den 17. december 1996 beslutning 
om bidraget for 1997 og om andelene mellem de deltagende EFT A-lande og 
Kommissionen. Bidragene blev beregnet efter bruttonationalproduktet i 
markedspriser, idet der blev anvendt oplysninger fra de seneste tre kalenderår og 
taget hensyn til et samlet årligt bidrag på 130 mio. ECU. 
a)- Et samlet bidrag på 130 mio. ECU for 1997 
Ved oprettelsen af finansieringsmekanismen blev der udarbejdet et første 
overslag svarende til en årlig rate på 130 mio. ECU, men i perioden 
1994-1996 skete den første finansiering og de senere tilførsler af 110 
mio. ECU til finansieringsmekanismen som vist i nedenstående tabel 
sammen med de samlede bidrag i samme periode. 
Ifølge samarbejdsaftalens artikel 4 skal EFTA-staterne og 
fællesskabsbudgettet indbetale de nødvendige beløb til overholdelse af 
forpligtelsestidsplaneme, de deraf følgende udbetalinger og de tilknyttede 
administrationsomkostninger for rentebetalinger og tilskud. Banken og 
udvalget skal undersøge, hvor store tilskud og rentesubsidier der er 
udbetalt, for at fastlægge størrelsen af de efterfølgende rater, der skal 
indbetales af EFTA-staterne og Kommissionen. Det beløb, der måtte 
restere ved transaktionernes afslutning, skal tilbagebetales til EFTA-
staterne og fællesskabsbudgettet. 
Den 17. december 1996 besluttede udvalget for finansieringsmekanismen, 
at donorbidragene skulle forhøjes tilsvarende, for at de endelige 
forpligtelser kunne overholdes. Selv om bidragene ikke er anvendt fuldt 
ud, er det vigtigt at fastholde et rimeligt bidrag til mekanismens konto 
hvert år for at få en passende overensstemmelse med de fremtidige 
endelige forpligtelser ved udgangen af 1998. En forhøjelse fra 110 mio. 
ECU til 130 mio. ECU af tilførslen for 1997 vil betyde en lettelse af den 
sidste tilførsel i 1998. 
b)- EU's bidrag 
Omkostningsfordelingen ved den første og de senere tilførsler til 
finansieringsmekanismen beregnet efter bruttonationalproduktet i 
markedspriser ved anvendelse af oplysninger fra de seneste tre kalenderår 
er følgende: 
Um4 Narg«? UecMeortetø m+m*im*mmm*imimmm*mm*m 
Ø#big Jfântaixrf Sverige 
mu iiiiiiiiiiiiiiiiii il iiiiiimiiiiiiiii inn in Tin 11 niiniiiil I 
alt 
Hi 1,078 
(0,98 %) 18,436 
(16,76%) 0,187 
(0,17%) 29,348 20,526 
(26,68%) (18,66%) 
I alt: <82'09 %) 40,425 
(36,75 %) 110 
199$ 1,111 
(1,01 %) 19,63 
(17,33 %) 0,198 
(0,18%) 89,628' 
(81,48%) 110 
KM 1,122 
(1,02%) 21,604 
(19,64%) 0,198 
(0,18%) 87,076 
(79,16%) 110 
Hi 1,300 
(1,00 %) 25,935 
(19,95 %) 0,247 
(0,19%) 102,518 
(78,86 %) 130 
4,611 85,038 0,83 369,521 460 
Mio. ECU 
Følgelig godkendte Kommissionen den 27. februar 1997 et bidrag over 
fællesskabsbudgettet for 1997 på 102 518 000 ECU. 
Det endnu ubrugte beløb på mekanismens konto hos EIB forrentes med 
en månedlig sats. 
1 Kommissionen anmodede ikke om overførsel af Liechtensteins tilbagebetaling i august 1995. Dette 
beløb blev derfor trukket fra den tredje rate i 1996. 
10 
3. Mekanismens konto i ETB 
Pr. 31. december 1996 var saldoen på finansieringsmekanismens konto 
276 640 719 ECU. Transaktionerne i andet halvår 1996 var i sammendrag 
følgende: 
ECU 
Saldo pr. 30. juni 1996 302 326 080 
Kreditering 
Påløbne renter 6 100 090 
Debitering 
Rentegodtgørelser -14 497 183 
Tilskud - 16 901 894 
Udgifter til kontaktpersonfunktion2 - 386 374 
Saldo pr. 31. december 1996 276 640 719 
Pr. 30. juni 1997 var saldoen på finansieringsmekanismens konto 337 377 385 
ECU. Transaktionerne indtil 30.6.97 var i sammendrag følgende: 
ECU 
Saldo pr. 31. december 1996 276 640 719 
Kreditering 
Fjerde rate i 1997 130 000 000 
Påløbne renter indtil 30.6.97 6 499 752 
Debitering 
Rentegodtgørelser -37 075 188 
Tilskud - 38 687 898 
Saldo pr. 30. juni 1997 337 377 385 
2 I tiltrædelsesaftalerne for Østrig, Finland og Sverige aftales det, at De Europæiske Fællesskabers 
budget overtager de tiltrædende staters forpligtelser over for finansieringsmekanismen. Delingen af 
udgifterne til kontaktpersonfunktionen mellem de tre EFTA-stater og Kommissionen gælder følgelig 
med tilbagevirkende kraft fra 1995. I de første seks måneder af 1995 finansieredes 
kontaktpersonfunktionen imidlertid på grundlag af en midlertidig ordning, ifølge hvilken de tidligere 
EFTA-stater, herunder de tre stater, der tiltrådte Den Europæiske Union, dækkede udgifterne. De nye 
omkostningsdelingsordninger gælder således fra den 1. juli 1995. 
Udvalget for finansieringsmekanismen godkendte udgiftsopgørelsen for 1995, der beløb sig til 
109 680 ECU, og omkostningsoverslaget for 1996, der beløb sig til 276 694 ECU. Det samlede beløb 
på 386 374 ECU debiteredes af EIB den 12. juli 1996. 
11 
4. Samordning og komplementaritet med andre EU-instrumenter 
Inden for partnerskabet sørger Kommissionen for samordning og sammenhæng 
mellem de projekter, der gennemføres under finansieringsmekanismen, og de 
foranstaltninger, der iværksættes under strukturfondene, Samhørighedsfonden, 
Den Europæiske Investeringsbank og andre finansielle EU-instrumenter. 
I den henseende er reglerne for kombinering og overlapning af støtte fra 
finansieringsmekanismen med anden EU-støtte nøje fastlagt i den aftale om 
praktisk samarbejde, der blev indgået mellem Kommissionen og Den 
Europæiske Investeringsbank den 9. marts 1994. 
12 
ISSN 0254-1459 
KOM(97) 567 endelig udg. 
DOKUMENTER 
DA 09 17 
Katalognummer : CB-CO-97-583-DA-C 
ISBN 92-78-26766-X 
Kontoret for De Europæiske Fællesskabers Officielle Publikationer 
L-2985 Luxembourg 
iS